CELEX: 32008D0169
Language: fi
Date: 2008-02-22 00:00:00
Title: 2008/169/EY: Komission päätös, tehty 22 päivänä helmikuuta 2008 , Romaniassa käytettävien sianruhojen luokitusmenetelmien hyväksymisestä (tiedoksiannettu numerolla K(2008) 676)

29.2.2008   
            
            
               FI
            
            
               Euroopan unionin virallinen lehti
            
            
               L 56/34
            
         
      KOMISSION PÄÄTÖS,
   tehty 22 päivänä helmikuuta 2008,
   Romaniassa käytettävien sianruhojen luokitusmenetelmien hyväksymisestä
   (tiedoksiannettu numerolla K(2008) 676)
   (Ainoastaan romaniankielinen teksti on todistusvoimainen)
   (2008/169/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmät voidaan hyväksyä, jos arvioiden tilastolliselle virheelle määrättyä enimmäispoikkeamaa ei ylitetä. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklan 2 kohdassa.
            
         
               (2)
            
            
               Romania on pyytänyt komissiota hyväksymään kaksi sianruhojen luokitusmenetelmää ja esittänyt leikkuutulokset asetuksen (ETY) N:o 2967/85 3 artiklan 3 kohdassa säädetyn pöytäkirjan toisessa osassa.
            
         
               (3)
            
            
               Pyyntöä arvioitaessa todettiin, että edellytykset kyseisten luokitusmenetelmien hyväksymiseksi täyttyvät.
            
         
               (4)
            
            
               Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa.
            
         
               (5)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään seuraavien menetelmien käyttö Romaniassa asetuksen (ETY) N:o 3220/84 mukaisesti tapahtuvaa sianruhojen luokitusta varten:
   
               a)
            
            
               
                  Fat-O-Meat’er (FOM) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa;
            
         
               b)
            
            
               
                  OptiGrade-Pro (OGP) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa.
            
         2 artikla
   Laitteiden tai arviointimenetelmien muutoksia ei hyväksytä.
   3 artikla
   Tämä päätös on osoitettu Romanialle.
   
      Tehty Brysselissä 22 päivänä helmikuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on viimeksi muutettuna asetuksella (EY) N:o 1197/2006 (EUVL L 217, 8.8.2006, s. 6).
   
      LIITE
      Romaniassa käytettävät sianruhojen luokitusmenetelmät
      1   OSA
      FAT-O-MEAT’ER (FOM)
      
                  1.
               
               
                  Sianruhot luokitellaan Fat-O-Meat’er (FOM) -laitteen avulla.
               
            
                  2.
               
               
                  Laitteessa on oltava halkaisijaltaan 6 millimetrin anturi, jossa on valodiodi tyyppiä Siemens SFH 950/960. Anturin toimintaetäisyyden on oltava 3–103 millimetriä. Mittaustulokset muutetaan vähärasvaisen lihan arvioiduksi osuudeksi tietokoneen avulla.
               
            
                  3.
               
               
                  Vähärasvaisen lihan osuus ruhosta lasketaan seuraavalla kaavalla:
                  Ŷ = 60,26989 – 0,81506 * X1 + 0,20097 * X2
                  jossa
                  
                              Ŷ
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              X1
                           
                           
                              =
                           
                           
                              silavan paksuus (kamara mukaan luettuna) millimetreinä mitattuna 7 senttimetrin päästä keskiviivasta
                           
                        
                              X2
                           
                           
                              =
                           
                           
                              lihaksen paksuus millimetreinä mitattuna 7 senttimetrin päästä keskiviivasta, kolmannen ja neljännen takimmaisen kylkiluun välistä
                           
                        Tätä kaavaa sovelletaan 50–120 kilogramman painoisiin ruhoihin.
               
            2   OSA
      OPTIGRADE-PRO (OGP)
      
                  1.
               
               
                  Sianruhot luokitellaan OptiGrade-Pro (OGP) -laitteen avulla.
               
            
                  2.
               
               
                  Laitteessa on oltava halkaisijaltaan 6 millimetrin optinen anturi, yksi infrapunavalodiodi (Siemens) sekä valotransistori (Siemens). Toimintaetäisyyden on oltava 0–110 millimetriä. Mittaustulokset muutetaan arvioiduksi vähärasvaisen lihan osuudeksi tietokoneen avulla.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  Ŷ = 61,21920 – 0,77665 * X1 + 0,15239 * X2
                  jossa
                  
                              Ŷ
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              X1
                           
                           
                              =
                           
                           
                              silavan paksuus (kamara mukaan luettuna) millimetreinä mitattuna 7 senttimetrin päästä keskiviivasta, kolmannen ja neljännen takimmaisen kylkiluun välistä
                           
                        
                              X2
                           
                           
                              =
                           
                           
                              lihaksen paksuus millimetreinä mitattuna 7 senttimetrin päästä keskiviivasta, kolmannen ja neljännen takimmaisen kylkiluun välistä
                           
                        Tätä kaavaa sovelletaan 50–120 kilogramman painoisiin ruhoihin.